*Anexa nr. 7*

**Modelul documentului de acreditare a observatorilor internaționali și a reprezentanţilor instituţiilor mass-media străine la alegerile pentru Președintele României din anul 2019**

**ACREDITARE**

**Nr. .............**

 Având în vedere cererea înregistrată cu nr...................../................ ,

 În temeiul art. 47 din Legea nr. 370/2004 pentru alegerea Președintelui României, republicată, cu modificările și completările ulterioare, raportat la art. 89 alin. (6) din Legea nr. 208/2015 privind alegerea Senatului şi a Camerei Deputaţilor, precum şi pentru organizarea şi funcţionarea Autorităţii Electorale Permanente, cu modificările și completările ulterioare, acreditează pe doamna/domnul................................... 1) în vederea observării alegerilor pentru Președintele României din anul 2019.

**Preşedinte,**

**. . . . . . . . . .2)**

**Note:**

* Observatorii internaţionali şi reprezentanţii instituţiilor mass-media străine pot asista la operaţiunile electorale în ziua votării, începând cu ora 6,00 şi terminând cu momentul încheierii şi semnării de către membrii biroului electoral al secţiei de votare a procesului-verbal de constatare a rezultatelor votării în secţia respectivă, precum și la operațiunile efectuate de birourile electorale pentru votul prin corespondență, numai pe baza documentului de acreditare emis de către Autoritatea Electorală Permanentă, care este valabil şi în copie, însoţit de actul de identitate.
* Observatorii internaţionali şi reprezentanţii instituţiilor mass-media străine nu pot interveni în niciun mod în organizarea şi desfăşurarea alegerilor, având numai dreptul de a sesiza în scris preşedintele biroului electoral în cazul constatării unei neregularităţi. Orice act de propagandă electorală, precum şi încălcarea în orice mod a actului de acreditare atrag aplicarea sancţiunilor legale, suspendarea acreditării de către biroul electoral care a constatat abaterea, iar în ziua votării, îndepărtarea imediată a persoanei respective din secţia de votare.
* La biroul electoral al secţiei de votare sau la biroul electoral pentru votul prin corespondență, persoanele acreditate pot staţiona numai în spaţiul stabilit în acest sens în localul de vot de către preşedintele biroului electoral respectiv.

1) Se înscriu prenumele și numele observatorului internațional sau ale reprezentantului instituției mass-media străine, după caz.

2) Se înscriu prenumele şi numele preşedintelui Autorităţii Electorale Permanente, semnătura preşedintelui sau a persoanei împuternicite de acesta să semneze şi se aplică ştampila Autorităţii Electorale Permanente.